दिल्ली में पुलिस ने एक कपल को किया गिरफ्तार, एक आरोपी फरार
Delhi Police arrested a couple for murder in Delhi: दिल्ली के उत्तम नगर इलाके में एक व्यक्ति की हत्या और उसके शव को बैग में भरकर नाले में फेंकने के आरोप में एक व्यक्ति और उसकी पत्नी को गिरफ्तार किया गया।
दिल्ली के उत्तम नगर इलाके में एक व्यक्ति की हत्या और उसके शव को बैग में भरकर नाले में फेंकने के आरोप में एक व्यक्ति और उसकी पत्नी को गिरफ्तार किया गया। पुलिस ने मंगलवार को इस बात की जानकारी दी। आरोपियों की पहचान सुभम और फातमा के रूप में हुई। उन्होंने कहा कि उनका तीसरा सहयोगी सन्नी फरार है।
पुलिस ने बताया कि उन्हें उत्तम नगर के शिव विहार में डंपयार्ड के सामने नजफगढ़ नाले में एक बड़ा बैग फेंके जाने की सूचना मिली थी। जिसके बाद वह मौके पर पहुंचे। वहां उन्हें एक बैग मिला, जिसका इस्तेमाल ईकॉमर्स साइट द्वारा डिलीवरी के लिए किया जाता है। बैग के अंदर उन्हें एक 20 साल की उम्र के आसापास के लड़के का शव मिला।
किसी बात को लेकर हाथापाई हुई और मारा गया: पुलिस
पुलिस ने आगे बताया कि शव की पहचान हो गई है। वह विकास नगर निवासी उमेश का शव है। जांच में पता चला कि वह रविवार की शाम अपने जानकार सन्नी के कमरे पर गया था। सन्नी नशीली चीजों का आदि था। उसके कमरे पर अन्य लोग भी मौजूद थे। वहां उनके बीच किसी बात को लेकर हाथापाई हुई और वह मारा गया। इसके बाद तीनों ने मिलकर उसका शव सोमवार को नाले में फेंक दिया।
मर्डर से संबंधित ये खबरें भी पढ़ सकते हैं...
दिल्ली में श्रद्धा वालकर जैसा मर्डर, लिव-इन पार्टनर की हत्या कर शव को फ्रिज में छिपाया​​​​​​​​​​​​​​
दिल्ली के महरौली में हुए श्रद्धा वालकर मर्डर केस की तरह एक और युवती की हत्या का मामला सामने आया है। राजधानी के बाबा हरिदास नगर थाना क्षेत्र में 10 फरवरी को एक युवक ने अपनी लिव इन पार्टनर की हत्या कर दी। इसके बाद शव को फ्रिज में छिपा दिया। पूरी खबर पढ़ें...
आफताब ने आरी से किए थे श्रद्धा के 35 टुकड़े, DNA जांच में जंगल से मिले बॉडी पार्ट्स भी श्रद्धा के निकले
श्रद्धा को मारकर उसके लिव-इन पार्टनर आफताब ने आरी से ही शव के 35 टुकड़े किए थे। श्रद्धा की पोस्टमार्टम रिपोर्ट में यह बात कही गई है। माइटोकॉन्ड्रियल DNA रिपोर्ट में श्रद्धा के बाल और हड्‌डी के सैंपल मैच होने की पुष्टि भी हुई थी। पूरी खबर पढ़ें...